Nuut van SARIE: Tydskrif propvol top-blokraaisels | SARIE
Nuut van SARIE: Tydskrif propvol top-blokraaisels	deur admin
SARIE, die topverkoper-vroueglanstydskrif in Suid-Afrika, spog met 'n splinternuwe tydskrif vol van jou gunsteling tydverdryf: SARIE BLOKRAAISELS bevat 43 van die beste blokraaisels wat nóg in SARIE verskyn het. Die tydskrif is saamgestel deur Anina Roux, wat bekend is vir haar blokraaisels en Sudoku. SARIE BLOKRAAISELS is nog 'n uitbreiding van die gewilde SARIE-handelsmerk wat SARIE BRUID, SARIE KOS, SARIE WOON, SARIE GESOND en www.sarie.com insluit. Hierdie alleenstaande tydskrif bied jou ure se kopkrap-genot. "SARIE lesers is gaande oor blokraaisels en kan nooit genoeg daarvan kry nie. Ons wil graag aan dié behoefte voorsien – dié spesiale tydskrif met net die beste raaisels is vir hulle," sê SARIE se redakteur, Michélle van Breda. Die eerste uitgawe sal vanaf 17 Maart 2010 beskikbaar wees en het 'n maklike wedstryd waarin 'n leser R5 000 kan wen. SARIE BLOKRAAISELS is teen slegs R29,95 by uitsoektakke van CNA, Checkers, Checkers Hyper, Pick n Pay, Pick n Pay Hyper en Spar beskikbaar. SARIE BLOKRAAISEL sal twee maal per jaar uitgegee word.
My ma gaan in die wolke wees. Sy is 70 jaar oud en doen elke dag plus minus 5 raaisels. Sy glo dit hou Alzheimers weg en ek is geneig om saam te stem. Ek is self gaande oor 'n blokraai maar skeur nou maar getrou die raaisels uit en bêre dit vir haar. Sy is in Rustenburg en ek in die Oos-Kaap. Wanneer ek haar dus sien is dit met 'n pak vol raaisels. Dankie vir die boek. Jammer dis net twee keer per jaar. Ek is 'n tydskrif liefhebber en koop talle maar daar is iets hartseer daaraan om 'n tydskrif te skeur.
Ons vlieg 20 Maart SA toe van die VAE, en sal net betyds daar wees om 'n Sarie blokraaisel boek te kan kry vir ons 4weke vakansie. Regtig iets ekstra om na uit te sien. Wens ek kon hom voor die tyd gehad het vir die lang vlug…
Dit is 'n uitstekende idee!! Ek en my man is altwee baie lief vir blokraaie! Maak altyd 'n fotostaat sodat ons al2 dit kan voltooi en dan vergelyk ons die antwoorde.
Kan nie wag vir die Blokraaiboek nie – wat 'n uitstekende idee. Ek en my man is altwee verslaaf aan blokraaisels. Dit is regtig goeie breinoefening! Sterkte en bou so voort.
Gerda-Marie van Zyl
'n Wonderlike idee, maar hoekom word suduko-liefhebbers afgeskeep? Glo my, dit hou die brein nog wakkerder as blokkiesraaisels.
Hou beslis die brein aan die gang glo ek en goeie tydverdryf
Ek kry dit nie by CNA (Table View) nie – enige ander plek wat dit dalk aanhou?
Dis nerens bekikbaar in Pretoria nie?
Ek wat baie lief is vir blokraaisel is baie teleurgestel dat die 8 bladsye wat afgesny is nou vir ons ge-email word. Ons sal afslag moet kry op die volgende uitgawe – hulle kan gerus vir ons die laaste bladsye pos in 'n spesiale boekvorm. Dit is nie lekker vir my om op los blasye in te vul nie. Maar baie dank vir julle oulike boek. Dit sal my ure besig hou voor ons nuwe kaggel. Baie dankie
Nou hoe gamaak as ek in Oudtshoorn bly en dit nie raakloop nie? Het 'n niggie in Trinidad wat ek graag die boek sal wil stuur! Sy is gek oor blokkies en die ma stuur gereeld los blaaie van al die tydskrifte beskikbaar. Het juis gister boodskap gekry: "MY BLOKKIES ALMAL VOL!!!"
Is dit moontlik om 'n internet bestelling te doen?
Ek MOET dit kry vir my man – gou ook – vir Vadersdag
Hoe kry ek die blokraai tydskrif in New Zealand? Kan ek internet bestelling doen?
Ek is verslaaf aan blokraaisels maar het nog nooit die boek by ons gesien nie. Ons bly in Burgersfort en die naaste CNA is in Polokwane en Nelspruit. Kan julle dalk vir my 'n boek pos asseblief?
Bankbesonderhede of KBA
Wanneer verskyn die tweede nommer van hierdie publikasie. Nog nie weer een sedert die eerste nommer gesien nie. Laat weet tog?
Verslaaf aan Blokkiesraaier
mvzME0 lruuqmlltlvz, [url=http://mtpvovsowdql.com/]mtpvovsowdql[/url], [link=http://jucdoyrybjal.com/]jucdoyrybjal[/link], http://leefcgseexzw.com/